33. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 3221.2/2/89 της 30 Μαΐου/5 Ιουν.  1989 (ΦΕΚ Β΄ 435) Όροι και προϋποθέσεις χορήγησης άδειας σε πλοία και πλωτά ναυπηγήματα που χρησιμοποιούνται ως πλωτές ευκολίες υποδοχής λυμάτων. Έχοντας υπόψη: α)Τα άρθρ. 1 παρ. ζ,9 και 13 του Νόμ. 743/77 «προστασία του θαλάσσιου περιβάλλοντος κ.λπ.» (ΦΕΚ 319 Α΄), όπως τροποποιήθηκε με το άρθρο ένατο του Νόμ. 1147/81 «κύρωση της ΔΣ 1972 κ.λπ.» (ΦΕΚ 110 Α΄). β)Τις διατάξεις του παραρτήματος IV της ΔΣ MARPOL 73/78, που κυρώθηκε με το Νόμ. 1269/82 (ΦΕΚ 89 Α΄), αποφασίζουμε: Σελ. 164,710 Τεύχος ΙΑ-12-1 Σελ. 20 Καθορίζουμε τους όρους και τις προϋποθέσεις για τη χορήγηση άδειας λειτουργίας σε πλοία και πλωτά ναυπηγήματα που προορίζονται να χρησιμοποιηθούν ως ευκολίες υποδοχής λυμάτων, ακολούθως: Ορισμοί Άρθρ.1.-Για τους σκοπούς της παρούσης: α)«Λύματα» είναι τα λύματα των πλοίων όπως αυτά καθορίζονται στην παρ. 3 του Κανονισμού Ι του παραρτήματος IV της ΔΣ MARPOL 73/78 που κυρώθηκε με το Νόμ. 1269/82 (ΦΕΚ 89 Α΄), β)«πλωτή ευκολία» είναι το πλοίο ή πλωτό ναυπήγημα που έχει κατάλληλα κατασκευασθεί ή μετασκευασθεί για να παραλαμβάνει και επεξεργάζεται αποκλειστικά λύματα από πλοία. Κατασκευαστικές απαιτήσεις Άρθρ.2.-1.Η αντοχή, εξαρτισμός, ο μηχανοηλεκτρολογικός εξοπλισμός και τα δίκτυα σωληνώσεων των πλωτών ευκολιών πρέπει να είναι σύμφωνα με τους σχετικούς κανονισμούς αναγνωρισμένου νηογνώμονα, οι οποίοι εφαρμόζονται σε δεξαμενόπλοια που μεταφέρουν υγρά καύσιμα με σημείο ανάφλεξης κάτω των 60 0 C. Κατά περίπτωση να εφαρμόζονται οι διατάξεις περί αυτοκινούμενων δεξαμενόπλοιων ή περί ρυμουλκούμενων δεξαμενοφορτηγίδων. 2.ΟΙ πλωτές ευκολίες πρέπει να διαθέτουν δεξαμενές που να πληρούν τις παρακάτω απαιτήσεις: α)Η χωρητικότητά τους να είναι επαρκής, ώστε να μην προκαλείται αδικαιολόγητη καθυστέρηση στα πλοία, 19.Β.ζ.33 Πρόληψη ρύπανσης της θάλασσας β)τα τοιχώματα να είναι επίπεδα και οι ενισχύσεις των οριακών διαφραγμάτων των δεξαμενών (τοιχωμάτων) να είναι τοποθετημένες στο εξωτερικό μέρος αυτών ή στο εσωτερικό εφόσον είναι κατακόρυφες, γ)να φέρουν ανοίγματα στο κατάστρωμα μόνο για επιθεώρηση και δειγματοληψία, που θα στεγανοποιούνται πλήρως για την αποφυγή διαρροών αερίων στην ατμόσφαιρα, δ)να είναι κατασκευασμένες ή να φέρουν κατάλληλη προστατευτική επένδυση από αντιδιαβρωτικό υλικό, ε)τα εξαεριστικά τους να εκτείνονται σε ύψος τουλάχιστον 3 μέτρων πάνω από το κύριο κατάστρωμα και στο άκρο τους να φέρουν φλογοπαγίδα. Η οριζόντια απόσταση των εξαεριστικών από οποιοδήποτε χώρο ενδιαίτησης, εισαγωγής αέρα και πηγής ανάφλεξης θα πρέπει να είναι τουλάχιστον 3 μέτρα. 3.Η διάταξη των σωληνώσεων και αντλιών που χρησιμοποιούνται για την υποδοχή, επεξεργασία και διάθεση των καταλοίπων να είναι εντελώς ανεξάρτητη απ’ οποιοδήποτε άλλο δίκτυο του πλοίου ή πλωτού ναυπηγήματος και ειδικότερα από το σύστημα ύδρευσης (δεξαμενή, δίκτυο). 4.Οι σωληνώσεις υποδοχής λυμάτων να φέρουν στο άκρο τους πρότυπο σύνδεσμο (STANDARD CONNECTION), σύμφωνα με τον Κανονισμό ΙΙ του Παραρτήματος ΙV της ΔΣ MARPOL 73/78. 5.Το αποχετευτικό δίκτυο του πλοίου ή πλωτού ναυπηγήματος να συνδέεται στο σύστημα επεξεργασίας λυμάτων. 6.Απαγορεύεται η ύπαρξη εξαγωγών στο εξωτερικό περίβλημα του σκάφους πλην εκείνων που εξυπηρετούν τη λειτουργία των κύριων ή βοηθητικών μηχανημάτων του και εκείνων που χρησιμοποιούνται για την εξαγωγή των επεξεργασμένων αποβλήτων. 7.Κατάλληλες προστατευτικές διατάξεις (FENDER ARRANGEMENTS) πρέπει να τοποθετούνται στις πλευρές τους σκάφους που χρησιμοποιείται σαν ευκολία υποδοχής, σε τρόπο ώστε το πλοίο που παραδίδει λύματα να βρίσκεται σε απόσταση ασφαλείας από την πλωτή ευκολία. 8.Πλωτές ευκολίες μήκους πάνω από 31 μέτρα πρέπει να φέρουν καθαρά σημασμένες κλίμακες βυθισμάτων στην πρωραία και πρυμναία κάθετο, καθώς και στο μέσο του πλοίου. Πλωτές ευκολίες κάτω από 31 μέτρα δεν απαιτείται να φέρουν κλίμακα βυθισμάτων στο μέσον. 9.Στις πλωτές ευκολίες εφαρμόζονται οι διατάξεις της ισχύουσας ΔΣ «περί γραμμών φόρτωσης των πλοίων». Ειδικά στα μόνιμα αγκυροβολημένα πλωτά ναυπηγήματα ή πλοία που χρησιμοποιούνται σαν ευκολίες υποδοχής λυμάτων εφαρμόζονται ανάλογα οι διατάξεις του παραπάνω κανονισμού που ισχύουν για τις ρυμουλκούμενες φορτηγίδες υγρών φορτίων όσον αφορά τον υπολογισμό του ύψους των εξάλων. Σε καμιά όμως περίπτωση το επιτρεπόμενο ύψος εξάλων δεν θα είναι μικρότερο από 300 χιλιοστά. Απαιτήσεις ναυτιλιακού εξοπλισμού Άρθρ.3.-1.Στα πλοία ή πλωτά ναυπηγήματα που βρίσκονται μόνιμα αγκυροβολημένα σε περιοχή λιμένα και χρησιμοποιούνται ως ευκολίες υποδοχής λυμάτων των πλοίων είναι απαραίτητη η ύπαρξη: α)Μιας ή περισσοτέρων κοινών λέμβων (ανάγκης) (RESCUE BOAT) μήκους τουλάχιστον 3,5 μ. με κατάλληλα μέσα καθαίρεσης, ικανών να παραλαμβάνουν όλους τους ασχολούμενους και επιβαίνοντες στην ευκολία υποδοχής λυμάτων. β)Τεσσάρων κυκλικών σωσσιβίων, τα οποία να τοποθετούνται ανά δύο στο πλώριο και πρύμνιο τμήμα. Τα δύο κυκλικά σωσσίβια να είναι εφοδιασμένα με φωτιστική συσκευή, που θα τροφοδοτείται μη ηλεκτρικές στήλες και όχι με ασετυλίνη, ή άλλο επικίνδυνο μέσο, όλα δε να φέρουν σχοινί μήκους 27,5 μέτρων. γ)Σωσσιβίων ζωνών ενηλίκων τόσων, όσος είναι ο αριθμός των επιβαινόντων συν 10%. δ)Μιας σειρήνας ομίχλης που να λειτουργεί χειροκίνητα ή με πεπιεσμένο αέρα. ε)Ενός ζεύγους διοφθάλμων. στ)Ενός προβολέα σημάτων χειρός με συσσωρευτή. 3.Σε περίπτωση που τα πλοία ή τα πλωτά ναυπηγήματα βρίσκονται μόνιμα αγκυροβολημένα εκτός περιοχής λιμένος θα πρέπει να είναι εφοδιασμένα με: α)Δύο μηχανοκίνητες  σωσσίβιες λέμβους που να μπορούν να παραλαμβάνουν η κάθε μια το σύνολο των επιβαινόντων. Οι λέμβοι να φέρουν όλα τα εφόδια που απαιτούνται για σωσσίβιες λέμβους πλοίων που εκτελούν πλόες εσωτερικού όπως καθορίζονται από το άρθρ. 8 του Β.Δ. 36/67 (ΦΕΚ 9 Α΄) για πλοία πλόων κατηγορίας 4. β)Τέσσερα τουλάχιστον κυκλικά σωσσίβια από τα οποία τα δύο με αυτόματη συσκευή φωτισμού και δύο με καπνογόνο συσκευή. γ)Ατομικά σωσσίβια για το 110% των επιβαινόντων. δ)Φανούς, σχήματα και σήματα που προβλέπονται από τον ΔΚΑΣ 72 για αγκυροβολημένα πλοία. ε)Δώδεκα φωτοβολίδες αλεξιπτώτου και δώδεκα βεγγαλικά χειρός. στ)Ορμιδοβόλο συσκευή. ζ)Φορητό προβολές σημάτων (ALDIS). η)Διόφθαλμα. θ)Μέσα προσωπικής προστασίας για αποφυγή ναυτεργατικών ατυχημάτων. 3.Και στις δύο ανωτέρω κατηγορίες πλοίων ή πλωτών ναυπηγημάτων που χρησιμοποιούνται ως ευκολίες υποδοχής λυμάτων είναι απαραίτητη η ύπαρξη μέσων πυρασφάλειας και μονίμων συστημάτων κατάσβεσης πυρκαϊάς που προβλέπονται για τα αναλόγου χωρητικότητας και πλόων δεξαμενόπλοια εσωτερικού σύμφωνα με τις απαιτήσεις του κανονισμού «περί πυροσβεστικών μέσων των πλοίων» (Π.Δ. 149/76 ΦΕΚ 58 Α΄) ή του αντίστοιχου κανονισμού που ισχύει κάθε φορά. (Μετά τη σελ. 164,710) Σελ. 164,711 Τεύχος ΙΑ-12-1 Σελ. 21 Πρόληψη ρύπανσης της θάλασσας 19.Β.ζ.33 Απαιτήσεις Τηλεπικοινωνιακού εξοπλισμού Άρθρ.4.-1.Ο τηλεπικοινωνιακός εξοπλισμός των πλωτών ναυπηγημάτων, και πλοίων που χρησιμοποιούνται ως ευκολίες υποδοχής λυμάτων των πλοίων πρέπει να είναι σύμφωνος με τον προβλεπόμενο από τις διατάξεις του ισχύοντος εκάστοτε Κανονισμού Τηλεπικοινωνιών των Ελληνικών Εμπορικών Πλοίων που αφορούν πλοία παραλαβής και διαχωρισμού πετρελαιοειδών μονίμως αγκυροβολημένα. 2.Για τον καθορισμό του τηλεπικοινωνιακού εξοπλισμού των εν λόγω σκαφών όταν δεν είναι μονίμως αγκυροβολημένα εφαρμόζονται οι διατάξεις του Κανονισμού Τηλεπικοινωνιών των Ελληνικών Εμπορικών Πλοίων που ισχύει κάθε φορά ανάλογα με την κατηγορία των πλόων και το είδος του πλοίου. Απαιτήσεις εξοπλισμού προστασίας θαλάσσιου περιβάλλοντος και εργαζομένων Άρθρ.5.-1.Οι πλωτές ευκολίες πρέπει να διαθέτουν κατάλληλο σύστημα επεξεργασίας λυμάτων που θα ικανοποιεί τις υγειονομικές απαιτήσεις και θα εξασφαλίζει ότι τα επεξεργασμένα λύματα κατά τη διοχέτευσή τους στη θάλασσα θα έχουν κατά ανώτατο όριο τα παρακάτω χαρακτηριστικά: αιωρούμενα στερεά 400mg/I κολοβακτηρίδια 100/100ml BOD 5 40mg/I 2.Η διαπίστωση των παραπάνω επιτρεπόμενων ορίων γίνεται με εργαστηριακές αναλύσεις των απορριπτομένων στη θάλασσα απόνερων που εκτελούνται με βάση τις μεθόδους Ελληνικών προτύπων εξέτασης (εκδόσεις ΕΛΟΤ) ή σε έλλειψη αυτών, με βάση τις μεθόδους της Ευρωπαϊκής Οικονομικής Κοινότητας (ΕΟΚ) που έχουν γίνει αποδεκτές από τη χώρα μας. 3.Η λειτουργία του συστήματος επεξεργασίας λυμάτων να στηρίζεται υποχρεωτικά και σε βιολογικό καθαρισμό. 4.Για τον έλεγχο των δυσάρεστων οσμών από τα παραγόμενα αέρια στο χώρο του αντλιοσταστίου, θα πρέπει να τοποθετηθεί κατάλληλο σύστημα (φίλτρα) στα εξαεριστικά, το οποίο να έχει τη δυνατότητα να εξασφαλίζει ώστε η συγκέντρωση των δύσοσμων στοιχείων να παραμένει κάτω από τα επιτρεπόμενα όρια οσμών όπως αυτά καθορίζονται στον παρακάτω πίνακα: Δύσοσμη ένωση      Ανώτατο επιτρεπόμενο       όριο οσμών σε ppm(V) Αμμωνία 46.8 Χλώριο 0.314 Θειούχο διμεθύλιο 0.0010 Θειούχο διφαινύλιο 0.0047 Αιθυλομερκαπτάνη 0.001 Σελ. 164,712 Τεύχος ΙΑ-12-1 Σελ. 22 Υδρόθειο 0.00047 Ινδόλιο 0.0001 Μεθυλαμίνη 21.0 Μεθυλομερκαπτάνη 0.0021 Μεθυλινδόλιο 0.00012 Έκδοση Π.Γ.Ε. Άρθρ.6.-1.Για την έκδοση Πρωτοκόλλου Γενικής Επιθεώρησης (Π.Γ.Ε.) πλωτής ευκολίας υποδοχής λυμάτων των πλοίων, υποβάλλονται στην Δ.Ε.Ε.Π. για έγκριση τα εξής δικαιολογητικά: α)Σχέδιο γενικής διάταξης. β)Σχέδιο χωρητικότητας των δεξαμενών. γ)Σχέδιο σωληνώσεων στο κατάστρωμα και τον πυθμένα των δεξαμενών. δ)Πλήρης μελέτη επεξεργασίας λυμάτων και διάθεσης ιλύος (που θα περιλαμβάνει μεταξύ των άλλων και σχέδιο διάταξης σωληνώσεων, επιστομίων και αντλιών που χρησιμοποιούνται για τη μεταφορά, επεξεργασία και διάθεση των λυμάτων, περιγραφή των συστημάτων επεξεργασίας, της λειτουργίας και της αποδόσεως αυτών καθώς και του τρόπου και τόπου διάθεσης των καταλοίπων κ.λπ.). ε.Εγχειρίδιο οδηγιών λειτουργίας, συντήρησης και τρόπου αντιμετωπίσεως της κατάστασης σε περίπτωση ζημίας. Στο εγχειρίδιο αυτό θα περιλαμβάνεται το απαιτούμενο προσωπικό και τα καθήκοντά του για τη λειτουργία και τον έλεγχο των εγκαταστάσεων και τον τρόπο δοκιμής της καλής λειτουργίας της ευκολίας. στ.Αντίγραφο πιστοποιητικών έγκρισης της χώρας κατασκευής για τις συσκευές επεξεργασίας που χρησιμοποιεί η ευκολία. ζ.Πιστοποιητικό κλάσεως από τον παρακολουθούντα το πλοίο νηογνώμονα. η.Σχέδιο μέσης τομής. θ.Οι προβλεπόμενες από τις ισχύουσες διατάξεις μελέτες γραμμής φόρτωσης αντοχής και ευστάθειας. 19.Β.ζ.33 Πρόληψη ρύπανσης της θάλασσας 2.Μετά τον έλεγχο και την έγκριση των σχεδίων και λοιπών δικαιολογητικών της προηγουμένης παραγράφου από την ΔΕΕΠ γίνεται επιθεώρηση για να διαπιστωθεί αν η κατάσταση του πλοίου ή πλωτού ναυπηγήματος και του εξοπλισμού του είναι σύμφωνα με τα εγκεκριμένα σχέδια και λοιπά τεχνικά στοιχεία. 3.Μετά τη διαπίστωση της καταλληλότητας εκδίδεται από την ΔΕΕΠ Πρωτόκολλο Γενικής Επιθεώρησης (ΠΓΕ), το οποίο συνοδεύεται από ειδικό προσάρτημα Α΄, όπως το σχέδιο που επισυνάπτεται στην απόφαση αυτή. Η διάρκεια ισχύος του Π.Γ.Ε. είναι 24 μήνες. Το Π.Γ.Ε. οπισθογραφείται μετά από τακτική επιθεώρηση, που διενεργείται σύμφωνα με το άρθρ. 7 του Π.Δ. 173/88 (ΦΕΚ 77/Α΄), μετά τη συμπλήρωση (1) χρόνου από την έναρξη ισχύος του και μέσα σε (2) μήνες πριν ή μετά την ημερομηνία αυτή. Π.Γ.Ε. που δεν έχει οπισθογραφηθεί ως ανωτέρω παύει να ισχύει. Για την τακτική αυτή επιθεώρηση καταβάλλονται και τέλη επιθεώρησης ισόποσα μ’ εκείνα της αρχικής επιθεώρησης για την έκδοση Π.Γ.Ε., όπως αυτά καθορίζονται στο Π.Δ. 591/1974 (ΦΕΚ 246/Α΄), όπως ισχύει κάθε φορά. Πλωτά ναυπηγήματα που χρησιμοποιούνται ως ευκολίες υποδοχής λυμάτων ανελκύονται και επιθεωρούνται στην ξηρά ή σε δεξαμενή κατά διαστήματα που δεν υπερβαίνουν τους 36 μήνες. Το διάστημα αυτό μπορεί να παραταθεί για 12 ακόμη μήνες με απόφαση της ΔΕΕΠ. Η επιθεώρηση αυτή μπορεί κατά την κρίση της ΔΕΕΠ να γίνει και από δύτη σε περίπτωση που δεν υπάρχει δεξαμενή στην περιοχή που λειτουργεί η πλωτή ευκολία υποδοχής ή εκ των πραγμάτων είναι αδύνατη η απομάκρυνσή της από το σημείο αγκυροβολίας της. Σε καμιά όμως περίπτωση το διάστημα μεταξύ των δύο διαδοχικών δεξαμενισμών δεν θα πρέπει να υπερβαίνει τα έξι (6) χρόνια. Άδεια λειτουργίας Άρθρ.7.-1.Για τη χορήγηση άδειας λειτουργίας πλωτής ευκολίας υποβάλλονται στην κατά τόπο αρμόδια Λιμενική Αρχή τα εξής δικαιολογητικά: α)Αίτηση. β)Απόφαση ΥΕΝ/ΔΝΕΡ Ιο για την ειδική σύνθεση πληρώματος. γ)Πρωτόκολλο Γενικής Επιθεώρησης (Π.Γ.Ε.) με το προσάρτημά του, σύμφωνα με το άρθρ. 6 της παρούσας. δ)Υπεύθυνη δήλωση του πλοιοκτήτη ότι η πλωτή ευκολία θα χρησιμοποιείται αποκλειστικά για την παραλαβή και επεξεργασία λυμάτων. ε)Έγγραφη γνωμάτευση της αρμόδιας κεντρικής ή περιφερειακής υγειονομικής υπηρεσίας, ότι η πλωτή ευκολία μπορεί να εκπληρώσει την αποστολή της, σύμφωνα με την υποβληθείσα μελέτη επεξεργασίας λυμάτων, από άποψη υγειονομική και τήρησης όρων υγιεινής περιβάλλοντος. στ)Έγγραφη βεβαίωση των αρμόδιων Οργανισμών Τοπικής Αυτοδιοίκησης ή των αρμόδιων φορέων διαχείρισης λυμάτων για τη δυνατότητα παραλαβής των στερεών καταλοίπων (ιλύος) της ευκολίας στους καθορισμένους χώρους. 2.Η άδεια λειτουργίας της πλωτής ευκολίας ισχύει για το χρονικό διάστημα που πληρούνται οι όροι και οι προϋποθέσεις έκδοσής της και όχι πέρα από την ημερομηνία λήξης της ισχύος του Π.Γ.Ε. Η άδεια αυτή μπορεί να ανακληθεί από τη Λιμενική Αρχή που την έχει εκδώσει, εφόσον δεν πληρούνται οι προϋποθέσεις έκδοσής της. 3.Σε περίπτωση λήξης ή ανάκλησης της ισχύος της πιο πάνω άδειας, αυτή επιστρέφεται στη Λιμενική Αρχή που την έχει εκδώσει. Έκτακτες Επιθεωρήσεις Άρθρ.8.-1.Κατά τη διάρκεια λειτουργίας της πλωτής ευκολίας διενεργούνται από την αρμόδια Λιμενική Αρχή ή το ΥΕΝ/ΔΕΕΠ έκτακτες επιθεωρήσεις για τη διαπίστωση της κανονικής λειτουργίας της και την ύπαρξη του απαραίτητου εξοπλισμού, καθώς και την τήρηση των όρων και προϋποθέσεων λειτουργίας της ευκολίας. 2.Μετά το πέρας κάθε έκτακτης επιθεώρησης, ενεργείται σχετική εγγραφή από τον Επιθεωρητή στο προσαρτημένο στην άδεια λειτουργίας της πλωτής ευκολίας, Φύλλο Έκτακτων Επιθεωρήσεων. Άρθρ.9.-Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. (Ακολουθεί Προσάρτημα) 